2021. gada .janvārī Noteikumi Nr.

Rīgā (prot. Nr.   .§)

**Grozījumi Ministru kabineta 2010. gada 24. augusta noteikumos Nr. 799** **"Noteikumi par dzīvnieku ārstnieciskās barības aprites kārtību un prasībām diētiskajai barībai"**

Izdoti saskaņā ar Dzīvnieku aizsardzības likuma

10. panta pirmo daļu

1. Izdarīt Ministru kabineta 2010. gada 24. augusta noteikumos Nr. 799 "Noteikumi par dzīvnieku ārstnieciskās barības aprites kārtību un prasībām diētiskajai barībai" (Latvijas Vēstnesis, 2010, 136. nr.; 2011, 158. nr.; 2015, 128. nr.) šādus grozījumus:

1.1. izteikt 2. punktu šādā redakcijā:

"2. Dzīvnieku barības apritē iesaistītais uzņēmums, tostarp mobilais barības maisītājs, Eiropas Parlamenta un Padomes 2018. gada 11. decembra Regulas (ES) 2019/4, par ārstnieciskās barības izgatavošanu, laišanu tirgū un lietošanu, ar ko groza Eiropas Parlamenta un Padomes Regulu (EK) Nr. 183/2005 un atceļ Padomes Direktīvu 90/167/EEK, (turpmāk – regula 2019/4) 3. panta 2. punkta "f" apakšpunkta izpratnē, ja tas izgatavo, uzglabā, pārvadā un laiž tirgū ārstniecisko barību vai izgatavo to savas saimniecības dzīvnieku ēdināšanai, ir atzīts saskaņā ar normatīvajiem aktiem par dzīvnieku barības apritē iesaistītā uzņēmuma reģistrācijas un atzīšanas kārtību.";

1.2. papildināt noteikumus ar 2.1 punktu šādā redakcijā:

"2.1 Šo noteikumu 2. punktā noteiktā atzīšana neattiecas uz regulas 2019/4 13. panta 2. punktā minētajiem barības apritē iesaistītiem uzņēmējiem, kā arī regulas 2019/4 13. panta 5. punktā minētajiem mājas (istabas) dzīvniekiem paredzētas ārstnieciskās barības mazumtirgotājiem un kažokzvēru turētājiem, kas dod dzīvniekiem ārstniecisko barību. Pārtikas un veterinārais dienests tos reģistrē saskaņā ar normatīvajiem aktiem par dzīvnieku barības apritē iesaistītā uzņēmuma reģistrācijas un atzīšanas kārtību.";

1.3. izteikt 4. punktu šādā redakcijā:

"4. Šo noteikumu 2. un 2.1 punktā minētās personas, kas veic regulas 2019/4 2. panta 1. punktā minētās darbības:

4.1. izgatavo, homogenizē, iepako, marķē, uzskaita, uzglabā, reklamē, pārvadā, izplata un laiž tirgū, tostarp importē no trešajām valstīm vai eksportē uz tām, vai dod dzīvniekiem ārstniecisko barību saskaņā ar regulas 2019/4 II nodaļā un I, II, III, IV un V pielikumā noteikto;

4.2. izgatavo ārstniecisko barību, ko paredzēts piegādāt dzīvnieka īpašniekam vai turētājam, ja praktizējošs veterinārārsts (turpmāk – veterinārārsts) ir izrakstījis šo noteikumu 1. pielikumā norādīto ārstnieciskās barības pieprasījumu (turpmāk – pieprasījums).";

1.4. svītrot 5., 6., 7., 8., 9., 17., 19., 20., 21., 22., 23. un 25. punktu;

1.5. izteikt 26.2. apakšpunktu šādā redakcijā:

"26.2. Komisijas 2020. gada 4. marta Regulā (ES) 2020/354, ar ko izveido tādas barības paredzēto lietojumu sarakstu, kura paredzēta īpašiem barošanas mērķiem, un atceļ Direktīvu 2008/38/EK.";

1.6. svītrot 26.3., 26.4. un 26.5. apakšpunktu un 27., 28., 29., 29.1, 29.2 29.3, 29.4, 29.5, 29.6, 29.7 un 29.8 punktu;

1.7. izteikt IV nodaļas nosaukumu šādā redakcijā:

"IV. Noslēguma jautājums";

1.8. svītrot 31. un 32. punktu;

1.9. svītrot informatīvo atsauci uz Eiropas Savienības direktīvām;

1.10. svītrot informatīvās atsauces uz Eiropas Savienības direktīvām 2., 3. un 4. punktu;

1.11. svītrot 2. pielikumu.

2. Šo noteikumu 1.1., 1.2., 1.3., 1.4. un 1.9. apakšpunkts stājas spēkā 2022. gada 28. janvārī.

Ministru prezidents A. K. Kariņš

Zemkopības ministrs K. Gerhards